3. ลักษณะการประกอบธุรกิจ

  พันธกิจ :
  จะเป็นบริษัทที่ให้บริการด้านรับเหมาก่อสร้างระดับกลางชั้นนำที่มุ่งมั่นต่อความรับความผิดชอบ
  และการสร้างความพึงพอใจให้แก่ผู้ว่าจ้าง
  ตลอดจนตอบสนองต่อการเปลี่ยนแปลงของเทคโนโลยีและสิ่งแวดล้อม

  บริษัทตระหนักถึง ความสำคัญที่จะพัฒนาเพื่อการเติบโตที่ยั่งยืน
  บริษัทและบุคลากรทุกระดับจะต้องมีการกำกับดูแลกิจการที่ดี (Good Corporate Governance)
  และสร้างผลตอบแทนที่เหมาะสมให้แก่ผู้มีส่วนร่วมทุกฝ่าย

3.1 ประวัติความเป็นมา

บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) ก่อตั้งเมื่อวันที่ 30 มีนาคม
2532 ภายใต้ชื่อ “บริษัท พสุพุธ จำกัด”
ประกอบธุรกิจรับเหมาก่อสร้างทั่วไปจากภาครัฐและภาคเอกชน บริษัท
ได้แปรสภาพเป็นบริษัทมหาชนเมื่อวันที่ 4 พฤศจิกายน 2545
และได้รับอนุญาตให้เป็นบริษัทจดทะเบียนในตลาดหลักทรัพย์ เอ็ม เอ ไอ (MAI) เมื่อวันที่ 5
ตุลาคม 2547 ภายใต้ชื่อหลักทรัพย์ว่า “FOCUS”

เมื่อวันที่ 5 พฤศจิกายน 2551 ที่ประชุมวิสามัญผู้ถือหุ้นมีมติให้บริษัทเปลี่ยนชื่อจากเดิมชื่อ บริษัท
โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน) เปลี่ยนใหม่เป็นชื่อ บริษัท โฟคัส
ดีเวลลอปเม้นท์ แอนด์ คอนสตรัคชั่น จำกัด (มหาชน)
โดยได้จดทะเบียนเปลี่ยนชื่อบริษัทกับกระทรวงพาณิชย์เมื่อวันที่ 19 พฤศจิกายน 2551

การเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทสามารถสรุปได้ดังนี้

  2548 เดือนมกราคม บริษัททำสัญญารับเหมาก่อสร้าง อาคารสูง 8 ชั้น ชั้นใต้ดิน 1 ชั้น
  โครงการวิไลเซ็นเตอร์ ถนนสุรวงศ์

  กับ บริษัท วี ซี เอส เรสซิเดนซ จำกัด เป็นมูลค่าเท่ากับ 48.45 ล้านบาท

  เดือนกุมภาพันธ์ บริษัททำสัญญาออกแบบและก่อสร้างต่อเติมอาคารโรงงานเจียระไนลูกรีด กับ
  บริษัท สหวิริยา สตีล อินดัสตรี จำกัด (มหาชน) เป็นมูลค่างานเท่ากับ 35.04 ล้านบาท

  เดือนเมษายน บริษัททำสัญญารับเหมาก่อสร้างสะพานคอนกรีตเสริมเหล็ก
  โครงการก่อสร้างทางหลวงหมายเลข 122 สายเลี่ยงเมืองนครสวรรค์ กับ บริษัท ประยูรวิศว์
  จำกัด เป็นมูลค่าเท่ากับ 227.58 ล้านบาท

เดือนพฤษภาคม บริษัททำสัญญารับเหมาก่อสร้าง

- สะพานคอนกรีตเสริมเหล็ก โครงการก่อสร้างสะพานคอนกรีตข้ามแม่น้ำจันทบุรี กับ บริษัท
ประยูรวิศว์ จำกัด เป็น มูลค่าเท่ากับ 149.54 ล้านบาท

  - ห้องพักตัวอย่างโครงการรีสอร์ท Evason Hideaway at Koh Yao Noi ( ถนนศรีนครินทร์
  กรุงเทพฯ ) กับ บริษัท โรงแรมป่าเกาะ จำกัด เป็นมูลค่าท่ากับ 2.56 ล้านบาท

  เดือนธันวาคม บริษัทได้ร่วมกับบริษัท ไฮโดรเท็ค จำกัด ในรูปแบบของกลุ่มร่วมค้า ภายใต้ชื่อ
  กลุ่มบริษัท โฟคัส ไฮโดรเท็ค คอนซอร์เตียม (สัดส่วนโฟคัส:ไฮโดรเท็ค เท่ากับ 99:1)
  โดยเข้าทำสัญญารับเหมาตรงจาก บริษัท นวนคร จำกัด (มหาชน)
  โครงการออกแบบรวมก่อสร้างสถานีสูบน้ำและงานวางท่อน้ำดิบในงานก่อสร้างโรงผลิตน้ำเพื่ออุตสาหกรรม
  ขนาด 45,000 ลบ.ม. / วัน มูลค่าเท่ากับ 270 ล้านบาท

2549 เดือนกุมภาพันธ์
บริษัททำสัญญารับเหมาก่อสร้างโครงการออกแบบและก่อสร้างปรับปรุงโรงบำบัดน้ำเสีย บริษัท
พรอคเตอร์ แอนด์ แกมเบิล แมนูแฟคเจอริ่ง (ประเทศไทย) จำกัด ที่นิคมอุตสาหกรรมเวลโกรว์
จ.ฉะเชิงเทรา เป็นมูลค่าเท่ากับ 56.23 ล้านบาท

  เดือนมีนาคม บริษัททำสัญญารับเหมาก่อสร้าง โครงการโรงแรม เดอะ รอยัล สวีท โฮเทล กับ
  บริษัท เดอะรอยัล สวีท โฮเทล จำกัด เป็นมูลค่าเท่ากับ 46.55 ล้านบาท

เดือนเมษายน บริษัททำสัญญารับเหมาก่อสร้าง

-   โครงการศูนย์พัฒนากีฬาเทนนิสแห่งชาติ เมืองทองธานี ถ.แจ้งวัฒนะ กับ
    ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ 49.95 ล้านบาท

-   โครงการสะพานคอนกรีตเสริมเหล็กในโครงการก่อสร้างทางหลวงพิเศษหมายเลข 9
    วงแหวนรอบนอกด้านตะวันออก สาย อ.บางพลี - อ.ธัญบุรี ตอน 3 กับ บริษัท ประยูรวิศว์
    จำกัด เป็นมูลค่าเท่ากับ 228.14 ล้านบาท

-   โครงการสะพานคอนกรีตเสริมเหล็ก ในโครงการปรับปรุงทางแยกต่างระดับรังสิต กับ บริษัท
    ประยูรวิศว์ จำกัด เป็นมูลค่าเท่ากับ 695.86 ล้านบาท

  เดือนกรกฎาคม บริษัททำสัญญารับเหมาก่อสร้าง โครงการพัฒนาพื้นที่ท่าเทียบเรือ C0 แหลมฉบัง
  กับ บริษัท แหลมฉบัง อินเตอร์เนชั่นแนล โรโร เทอร์มินัล จำกัด เป็นมูลค่าเท่ากับ 248.25
  ล้านบาท

  เดือนสิงหาคม บริษัททำสัญญารับเหมาก่อสร้าง โครงการโรงงาน Fast Fac 68 Rai อ.
  วังน้อย จ.พระนครศรีอยุธยา กับ บริษัท พราว แอสเซ็ท จำกัด เป็นมูลค่าเท่ากับ 38.38
  ล้านบาท

  เดือนธันวาคม

  - บริษัททำสัญญารับเหมาก่อสร้างโครงการสนามแข่งขันเทนนิส ศูนย์พัฒนากีฬาเทนนิสแห่งชาติ
  เมืองทองธานี กับ ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ
  49.50 ล้านบาท

  - บริษัททำบันทึกข้อตกลงงานเพิ่มเติมงานออกแบบก่อสร้างสถานีสูบน้ำและงานวางท่อน้ำดิบ
  และงานเพิ่มเติมบางส่วนในงานโรงผลิตน้ำเพื่ออุตสาหกรรม ของ บริษัท นวนคร จำกัด (
  มหาชน ) ในนามกลุ่ม บริษัท โฟคัส ไฮโดรเท็ค คอนซอร์เตียม ( สัดส่วนโฟคัส : ไฮโดรเท็ค
  เท่ากับ 99 : 1 ) เป็นมูลค่าเท่ากับ 30.00 ล้านบาท

2550 เดือนสิงหาคม บริษัททำสัญญารับเหมาก่อสร้าง โครงการก่อสร้างบ้านพักอาศัยส่วนบุคคล
“Private Residence Bangkok”

กับ นายพลวัต อินทรวิทยนันท์ เป็นมูลค่าเท่ากับ 10.06 ล้านบาท

เดือนกันยายน บริษัท ทำสัญญารับเหมาก่อสร้างโครงการก่อสร้างอาคารพักอาศัย 7 ชั้น ซอยสุขุมวิท
16 กับ บริษัท สุขุมวิท 16 จำกัด มูลค่าเท่ากับ 31.14 ล้านบาท

เดือนพฤศจิกายน

- บริษัททำบันทึกข้อตกลงงานเพิ่มเติมครั้งที่ 1 ของโครงการก่อสร้างบ้านพักอาศัยส่วนบุคคล
“Private Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 10.50
ล้านบาท

  - บริษัททำสัญญารับเหมาก่อสร้างงานโครงสร้างและสถาปัตยกรรม และ
  งานระบบวิศวกรรมประกอบอาคารบ้านพักอาศัย โครงการภูผาธารา กับ บริษัท วิไลลักษณ์
  ดีเวลลอปเมนท์ จำกัด เป็นมูลค่าเท่ากับ 23.40 ล้านบาท

  - บริษัททำสัญญารับเหมา งานปรับปรุง / ก่อสร้าง อาคารชุดพักอาศัย 8 ชั้น กับ บริษัท อีแลนด์
  พร๊อพเพอร์ตี้ จำกัด เป็นมูลค่าเท่ากับ 3.98 ล้านบาท

  เดือนธันวาคม บริษัททำสัญญารับเหมาก่อสร้าง โครงการก่อสร้างอาคารพักอาศัยสูง 37 ชั้น
  “Wind Ratchayothin” กับ

  บริษัท เมเจอร์ ดีเวลลอปเม้นท์ จำกัด (มหาชน) เป็นมูลค่าเท่ากับ 400 ล้านบาท

2551. เดือนมกราคม บริษัททำบันทึกข้อตกลงงานเพิ่มเติมครั้งที่ 2-3
      ของโครงการก่อสร้างบ้านพักอาศัยส่วนบุคคล “Private Residence Bangkok” กับ
      นายพลวัต อินทรวิทยนันท์ เป็นมูลค่าเท่ากับ 13.82 ล้านบาท

  เดือนกุมภาพันธ์ บริษัทได้ซื้อที่ดินบริเวณถนนศาลาแดง อำเภอบางรัก กรุงเทพมหานคร เนื้อที่
  203 ตารางวา มูลค่าต้นทุน 65.70 ล้านบาท เพื่อใช้สำหรับพัฒนาธุรกิจด้านอสังหาริมทรัพย์

  เดือนมีนาคม บริษัททำบันทึกข้อตกลงงานเพิ่มเติมครั้งที่ 4
  ของโครงการก่อสร้างบ้านพักอาศัยส่วนบุคคล “Private

  Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 25.68 ล้านบาท

  เดือนพฤษภาคม

-   บริษัท ทำสัญญารับเหมาก่อสร้าง
    โครงการขยายอาคารเทคนิคใหม่สถานีโทรทัศน์สีกองทัพบกช่อง 7 กรุงเทพมหา-นคร กับ
    บริษัท กรุงเทพโทรทัศน์และวิทยุ จำกัด มูลค่างาน 134.28 ล้านบาท

-   บริษัท ทำสัญญารับเหมาก่อสร้าง งานก่อสร้างหลังคาคลุมลานกองถ่าน (Stockpile
    Roofing) และงานก่อสร้างฐานรองเครื่องจักร (Stacker & Reclaimer Foundation)
    บริเวณเหมืองแม่เมาะ จังหวัดลำปาง กับ การไฟฟ้าฝ่ายผลิตแห่งประเทศไทย มูลค่างาน
    382.42 ล้านบาท

-   บริษัทได้รับการรับรองตามมาตรฐานระบบบริหารคุณภาพ (ISO 9001 : 2000)

  เดือนมิถุนายน บริษัททำสัญญารับเหมาก่อสร้างงานระบบไฟฟ้าและสื่อสารภายใน
  ในโครงการก่อสร้างบ้านพักอาศัย

  ส่วนบุคคล “Private Residence Bangkok” กับ นายพลวัต อินทรวิทยนันท์ เป็นมูลค่าเท่ากับ
  21.87 ล้านบาท

  เดือนสิงหาคม บริษัททำบันทึกข้อตกลงงานเพิ่มเติมครั้งที่ 5
  ของโครงการก่อสร้างบ้านพักอาศัยส่วนบุคคล “Private

  Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 20.53 ล้านบาท

  เดือนพฤศจิกายน

-   เมื่อวันที่ 5 พฤศจิกายน 2551 ที่ประชุมวิสามัญผู้ถือหุ้นครั้งที่ 1/2551
    มีมติให้บริษัทเปลี่ยนชื่อบริษัท จากเดิมชื่อ บริษัท โฟคัส เอ็นจิเนียริ่ง แอนด์ คอนสตรัคชั่น
    จำกัด (มหาชน) เปลี่ยนใหม่เป็นชื่อ บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด
    (มหาชน) และมีมติให้เพิ่มทุนจดทะเบียนจากเดิม 125,000,000 หุ้น เป็น 400,000,000
    หุ้น โดยได้จดทะเบียนแก้ไขหนังสือบริคณห์สนธิและหนังสือรับรองกับกระทรวงพาณิชย์แล้ว
    เมื่อวันที่ 19 พฤศจิกายน 2551

-   บริษัททำบันทึกข้อตกลงงานเพิ่มเติมครั้งที่ 6 ของโครงการก่อสร้างบ้านพักอาศัยส่วนบุคคล
    “Private Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 2.84
    ล้านบาท

  เดือนธันวาคม บริษัททำสัญญารับเหมาก่อสร้างงานโครงสร้างและสถาปัตยกรรม
  โครงการเอสพลานาด ซีนีเพล็กซ์

  สาขารัตนาธิเบศร์ ถนนรัตนาธิเบศร์ จังหวัดนนทบุรี กับ บริษัท เมเจอร์ ซีนีเพล็กซ์ พรอพเพอร์ตี้
  จำกัด มูลค่างาน

  342.40 ล้านบาท

2552. เดือนกุมภาพันธ์

  - บริษัทได้รับงานก่อสร้าง งานโครงสร้างและสถาปัตยกรรม ในโครงการ เมเจอร์ อเวนิว
  รัชโยธิน อาคารอี ถนนรัชดา-

ภิเษก จากบริษัท เมเจอร์ ซีนีเพล็กซ์ กรุ๊ป จำกัด (มหาชน) มูลค่าเท่ากับ 3.75 ล้านบาท

-   บริษัทได้รับงานเปลี่ยนหลังคาโรงภาพยนตร์เมเจอร์ปิ่นเกล้า จาก บริษัท เมเจอร์ ซีนีเพล็กซ์
    กรุ๊ป จำกัด (มหาชน) และห้างหุ้นส่วนจำกัด เวลเอนเตอร์เทนเมนท์ มูลค่าเท่ากับ 5.56
    ล้านบาท

  เดือนเมษายน เมื่อวันที่ 23 เมษายน 2552 ที่ประชุมสามัญผู้ถือหุ้น
  มีมติอนุมัตินำส่วนเกินมูลค่าหุ้นไปหักกลบกับขาดทุน สะสมที่มีอยู่โดยนำส่วนเกินมูลค่าหุ้น จำนวน
  31,145,372 บาท หักผลขาดทุนสะสมที่มีอยู่ ทำให้มีส่วนเกินมูลค่าหุ้น คงเหลือจำนวน
  52,973,155 บาท

  เดือนพฤษภาคม ที่ประชุมคณะกรรมการบริษัท เมื่อวันที่ 29 พฤษภาคม 2552
  มีมติกำหนดวันเสนอขายและวันใช้สิทธิของใบสำคัญแสดงสิทธิที่จะซื้อหุ้นสามัญแก่ผู้ถือหุ้นเดิม
  (Right Offering Warrants)
  และใบสำคัญแสดงสิทธิที่จะซื้อหุ้นสามัญให้แก่กรรมการและพนักงานของบริษัท (ESOP Warrant)
  โดยมีรายละเอียดดังนี้

1.  ใบสำคัญแสดงสิทธิที่จะซื้อหุ้นสามัญของบริษัทให้ผู้ถือหุ้นเดิม (Right Offering Warrant)
    กำหนดดังนี้

  - วันเสนอขาย ในวันที่ 16 มิถุนายน 2552

  - วันใช้สิทธิครั้งแรก ในวันที่ 31 กรกฎาคม 2552

  - วันใช้สิทธิครั้งสุดท้าย ในวันที่ 15 มิถุนายน 2557

2. ใบสำคัญแสดงสิทธิที่จะซื้อหุ้นสามัญของบริษัทให้กรรมการและพนักงาน (ESOP Warrant)
กำหนดดังนี้

  - วันเสนอขาย ในวันที่ 16 มิถุนายน 2552

  - วันใช้สิทธิครั้งแรก ในวันที่ 31 กรกฎาคม 2553

  - วันใช้สิทธิครั้งสุดท้าย ในวันที่ 15 มิถุนายน 2557

เดือนมิถุนายน บริษัทได้จัดสรรใบสำคัญแสดงสิทธิที่จะซื้อหุ้นสามัญให้แก่ผู้ถือหุ้นเดิม รวมจำนวน
62,499,638 หน่วย

คงเหลือ 362 หน่วย โดยบริษัทจะดำเนินการยกเลิกใบสำคัญแสดงสิทธิส่วนที่เหลือ
และได้จัดสรรใบสำคัญแสดง สิทธิที่จะซื้อหุ้นสามัญให้แก่กรรมการและพนักงาน รวมจำนวน
12,500,000 หน่วย

  เดือนกรกฎาคม เมื่อวันที่ 3 กรกฎาคม 2552 ใบสำคัญแสดงสิทธิของบริษัท จำนวน
  62,499,638 หน่วย ได้รับอนุญาตให้
  เริ่มซื้อขายในตลาดหลักทรัพย์แห่งประเทศไทยในตลาดหลักทรัพย์ใหม่ (MAI)

  เดือนสิงหาคม บริษัททำสัญญารับเหมางานก่อสร้างอาคารสถานี
  โครงการก่อสร้างระบบขนส่งมวลชนทางรางในพื้นที่

  กรุงเทพมหานครและปริมณฑล : โครงการก่อสร้างระบบรถไฟชานเมือง (สายสีแดง)
  ช่วงบางซื่อ-ตลิ่งชัน กับ บริษัท

  ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) มูลค่าเท่ากับ 482.36 ล้านบาท

  เดือนตุลาคม

-   เมื่อวันที่ 12 ตุลาคม 2552 ที่ประชุมวิสามัญผู้ถือหุ้น ครั้งที่ 1/2552
    มีมติอนุมัติให้เปลี่ยนแปลงราคาเสนอขายหุ้นสามัญที่ออกใหม่ให้แก่บุคคลในวงจำกัด (PP)
    จำนวน 200,000,000 หุ้น จากเดิมราคาเสนอขาย 3 บาทต่อหุ้น เป็นราคาไม่ต่ำกว่า 2
    บาทต่อหุ้น

-   ที่ประชุมวิสามัญผู้ถือหุ้นมีมติอนุมัติแก้ไขเพิ่มเติมข้อบังคับของบริษัท หมวดที่ 5 ข้อ 14 จากเดิม
    “ให้บริษัทมีคณะกรรมการของบริษัทไม่น้อยกว่า 5 คนแต่ไม่เกิน 11 คน” เป็น
    “ให้บริษัทมีคณะกรรมการของบริษัทไม่น้อยกว่า 5 คน แต่ไม่เกิน 12 คน”
    รวมถึงมีมติอนุมัติแต่งตั้งกรรมการใหม่เพิ่มอีก 2 ท่าน คือนายธนากร ลีละสิริ และ นาย
    ธนาวิชญ์ จินดาประดิษฐ์ และได้จดทะเบียนเพิ่มกรรมการกับกระทรวงพาณิชย์แล้วเมื่อวันที่ 26
    ตุลาคม 2552

  เดือนพฤศจิกายน บริษัทได้รับงานก่อสร้างทางเชื่อมอาคารเมเจอร์ซีนีเพล็กซ์ สาขาเอกมัย จาก
  บริษัท เมเจอร์ ซีนีเพล็กซ์ พรอพเพอร์ตี้ จำกัด มูลค่าเท่ากับ 2.89 ล้านบาท

  เดือนธันวาคม บริษัทได้รับการรับรองตามมาตรฐานระบบบริหารคุณภาพ (ISO 9001 : 2008)

ในปี 2552 บริษัททำบันทึกข้อตกลงเพิ่มเติมครั้งที่ 7 ถึง 17 ของโครงการบ้านพักอาศัยส่วนบุคคล
“Private Residence Bangkok” กับนายพลวัต อินทรวิทยนันท์ มูลค่าเท่ากับ 25.51 ล้านบาท

  3.2 ภาพรวมการประกอบธุรกิจของบริษัท

บริษัทดำเนินธุรกิจรับเหมาก่อสร้างทั่วไป โดยรับเหมางานจากทั้งหน่วยงานภาครัฐและภาคเอกชน
บริษัทจะรับงานก่อสร้างในลักษณะเป็นผู้รับเหมาหลักและผู้รับเหมาช่วง ส่วนงานของภาคเอกชนนั้น
บริษัทเน้นรับงานก่อสร้างของภาคเอกชนไทยที่มีฐานะทางการเงินที่เข้มแข็งและบริษัทข้ามชาติที่มีความมั่นคง
นอกจากนี้
บริษัทจะร่วมกับผู้รับเหมารายอื่นและผู้รับเหมาต่างชาติที่ไม่มีใบอนุญาตเป็นผู้รับเหมาก่อสร้างของหน่วยงานภาครัฐหรือร่วมกับบริษัทรับเหมาก่อสร้างต่างชาติที่มีความชำนาญในการก่อสร้างเฉพาะด้าน
โดยการเข้าร่วมประกวดราคาหรือรับงานก่อสร้างในลักษณะของกิจการร่วมค้า (Joint Venture)
หรือกลุ่มร่วมค้า (Consortium) ในการรับเหมางานก่อสร้างขนาดใหญ่

กิจการร่วมค้า (Joint Venture) คือ
บริษัทตั้งแต่สองแห่งขึ้นไปดำเนินงานร่วมกันทางการค้าเพื่อเข้าทำงานในโครงการเดียวกัน
(อาจจะเป็นการรวมกันในลักษณะ บริษัทกับบริษัท หรือ
บริษัทและหรือห้างหุ้นส่วนนิติบุคคลกับนิติบุคคลอื่น เป็นต้น)
จะต้องมีการลงทุนร่วมกันหรือร่วมกันในผลกำไรหรือขาดทุนซึ่งกันและกัน
ในทางภาษีอากรถือว่ากิจการร่วมค้าเป็นหน่วยทางภาษีอากร (Tax Entity)
แยกต่างหากจากผู้เข้าร่วมค้าแต่ละราย
จึงต้องมีและใช้เลขประจำตัวผู้เสียภาษีอากรเพื่อการปฏิบัติการทางภาษีอากรในนามของกิจการร่วมค้านั้นๆ

กลุ่มร่วมค้า (Consortium) คือ การร่วมกันทำงานในลักษณะกลุ่มบริษัท
โดยแต่ละบริษัทจะมีการแบ่งแยกการทำงานของแต่ละฝ่ายอย่างชัดเจน
โดยต่างฝ่ายต่างออกใบแจ้งหนี้และใบเสร็จรับเงินเฉพาะส่วนของแต่ละบริษัท
กลุ่มร่วมค้าจะไม่มีการร่วมทุนหรือแบ่งปันผลกำไรหรือขาดทุนระหว่างกัน
เพียงแต่ผู้เข้าร่วมในกลุ่มบริษัทจะใช้ความสามารถและความชำนาญในการทำงานร่วมกันให้สำเร็จ

ซึ่งการร่วมกันในแบบกิจการร่วมค้าหรือกลุ่มร่วมค้าดังกล่าว
นอกจากจะทำให้กิจการร่วมค้าหรือกลุ่มร่วมค้ามีคุณสมบัติครบถ้วนในด้านประสบการณ์การก่อสร้าง
หรือมีความพร้อมของเครื่องมือเครื่องจักรที่จะใช้ในการก่อสร้างตามเกณฑ์ที่กำหนดโดยผู้ว่าจ้างหรือเจ้าของโครงการดังกล่าวแล้ว
การรับงานในลักษณะของกิจการร่วมค้าหรือกลุ่มร่วมค้ายังเป็นการช่วยลดความเสี่ยงของการดำเนินการก่อสร้างอีกด้วย
บริษัทมีการร่วมกับบริษัทรับเหมาก่อสร้างรายอื่นๆ ในลักษณะของกิจการร่วมค้า (Joint Venture)
หรือในลักษณะของกลุ่มร่วมค้า (Consortium)
เพื่อดำเนินการก่อสร้างและเตรียมการเพื่อเข้าร่วมประกวดราคาโครงการก่อสร้างตามรายละเอียดในตารางด้านล่างนี้

ตารางที่ 1 ผลงานก่อสร้างในลักษณะกิจการร่วมค้าหรือคอนซอร์เตียม

ตารางที่ 1.1 ผลงานก่อสร้างภาครัฐในอดีตที่บริษัทเข้าร่วมในลักษณะกิจการร่วมค้าหรือกลุ่มร่วมค้า

+-----------+--------------+------+-------------------+--------------+
| ชื่อก       | รายชื่อผู้รับเหมา | สัดส่ว | โครงการก่อสร้าง     | ระยะ         |
| ิจการร่วมค้า |              | นของ |                   | เวลาดำเนินการ |
| หรือ       |              | บริษัท |                   |              |
| กลุ่มร่วมค้า  |              | (ร้อ  |                   |              |
|           |              | ยละ) |                   |              |
+-----------+--------------+------+-------------------+--------------+
| ก         | 1.  บริษัท     | 1.05 | งานอ              | 30 มี.ค.      |
| ิจการร่วมค้า |     โฟคัส     |      | อกแบบรวมก่อสร้างท่อร | 2544 - 24    |
|           |              |      | วบรวมน้ำเสียและบ่อพัก | เม.ย. 2546   |
| เอ เอฟ    |  ดีเวลลอปเม้นท์ |      | MH, IPC ส่วนที่เหลือ  |              |
| เอส       |     แอนด์     |      | โครงการ           |              |
|           |     คอนสตรัค  |      | บำบัดน้ำเสียรวมระยะที่ |              |
|           |     ชั่น จำกัด  |      | 1 (ส่วนที่ 2)        |              |
|           |     (มหาชน)  |      |                   |              |
|           |              |      |                   |              |
|           | 2.  บริษัท     |      |                   |              |
|           |     โฟคัส     |      |                   |              |
|           |     เอ       |      |                   |              |
|           | นไว-รอนเมนทัล |      |                   |              |
|           |     จำกัด     |      |                   |              |
|           |              |      |                   |              |
|           | 3.  บริษัท     |      |                   |              |
|           |     Skanska  |      |                   |              |
|           |     Lundby   |      |                   |              |
|           |     AB จำกัด  |      |                   |              |
+-----------+--------------+------+-------------------+--------------+
| เอเปค –   | 1.  บริษัท     | 2    | งานออก            | 11 ส.ค.      |
| โฟคัส      |     โฟคัส     | 1.22 | แบบรวมก่อสร้างระบบร | 2542 - 30    |
|           |     ดีเวลลอป  |      | วบรวมและบำบัดน้ำเสีย | เม.ย. 2546   |
| ค         |     เม้นท์     |      | โครงการจัดการน้ำเสีย |              |
| อนซอร์เตียม |     แอนด์     |      | เขตควบคุมมลพิษ      |              |
|           |     คอนสตรัค  |      | จังหวัดสมุทรปราการ   |              |
|           |     ชั่น จำกัด  |      | ในส่วนของ SC – 26  |              |
|           |     (มหาชน)  |      | (East Bank Area   |              |
|           |              |      | B-East Collection |              |
|           | 2.  บริษัท     |      | System)           |              |
|           |     โฟคัส     |      |                   |              |
|           |     เอ       |      |                   |              |
|           | นไว-รอนเมนทัล |      |                   |              |
|           |     จำกัด     |      |                   |              |
+-----------+--------------+------+-------------------+--------------+

หมายเหตุ

1.  การเข้าร่วมกับผู้รับเหมารายอื่นในนาม “เอเปค – โฟคัส คอนซอร์เตียม”
    ในขณะที่ยังไม่ได้เปลี่ยนชื่อบริษัท โดยมีชื่อเดิมเป็น “บริษัท เอเปค ดีเวลลอปเมนท์ จำกัด”
    และบริษัทฯเข้าร่วมใน “กิจการร่วมค้า เอ เอฟ เอส” ในขณะใช้ชื่อเดิมคือ “บริษัท โฟคัส
    อินฟราสตรัคเจอร์ จำกัด”

2.  เจ้าของงานโครงการออกแบบรวมก่อสร้างระบบรวบรวมและบำบัดน้ำเสีย
    โครงการจัดการน้ำเสีย เขตควบคุมมลพิษ จังหวัดสมุทรปราการ คือ กรมควบคุมมลพิษ
    กระทรวงวิทยาศาสตร์ เทคโนโลยีและการพลังงาน โดยในการร่วมมือกันในลักษณะของ
    คอนซอร์เตียมดังกล่าว
    บริษัทรับผิดชอบในการจัดหาวัสดุหลักประเภทท่อที่ใช้สำหรับการก่อสร้างบ่อบำบัดน้ำเสียตามสัญญารับเหมาช่วง
    ในขณะที่บริษัท โฟคัส เอนไวรอนเมนทัล จำกัด ทำหน้าที่ในการดำเนินการก่อสร้าง

ตารางที่ 1.2
ผลงานก่อสร้างภาคเอกชนในอดีตที่บริษัทเข้าร่วมในลักษณะกิจการร่วมค้าหรือกลุ่มร่วมค้า

+-----------+-------------+-------+------------------+---------------+
| ชื่อก       | ร           | สัด    | โครงการก่อสร้าง    | ระย           |
| ิจการร่วมค้า | ายชื่อผู้รับเหมา | ส่วนขอ |                  | ะเวลาดำเนินการ |
| หร        |             | งบริษัท |                  |               |
| ือกลุ่มร่วมค้า |             |       |                  |               |
|           |             | (ร    |                  |               |
|           |             | ้อยละ) |                  |               |
+-----------+-------------+-------+------------------+---------------+
| โฟคัส      | 1. บริษัท     | 99    | งานออกแบ         | 15 ธ.ค. 2548  |
| ไฮโดรเท็ค  | โฟคัส        |       | บรวมก่อสร้างโครงกา | – 15 พ.ค.2550 |
| ค         |             |       | รก่อสร้างสถานีสูบน้ำด |               |
| อนซอร์เตียม | ดีเวลลอปเม้นท์ |       | ิบและงานวางท่อน้ำดิบ |               |
|           |             |       | เข               |               |
|           | แอนด์        |       | ตส่งเสริมอุตสาหกรรม |               |
|           | คอนสตรัค     |       | นวนคร จ.ปทุมธานี   |               |
|           |             |       | กับ บริษัท นวนคร    |               |
|           | ชั่น จำกัด     |       | จำกัด ( มหาชน )   |               |
|           | (มหาชน)     |       |                  |               |
|           |             |       |                  |               |
|           | 2. บริษัท     |       |                  |               |
|           | ไฮโดรเท็ค    |       |                  |               |
|           |             |       |                  |               |
|           | จำกัด        |       |                  |               |
+-----------+-------------+-------+------------------+---------------+

หมายเหตุ การเข้าร่วมกับผู้รับเหมารายอื่นในนาม “โฟคัส ไฮโดรเท็ค คอนซอร์เตียม”
ในขณะที่ยังไม่ได้เปลี่ยนชื่อบริษัท โดยมีชื่อเดิม

เป็น “บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน)”

การจัดหางานก่อสร้างส่วนใหญ่ของบริษัทจะทำโดยการเข้าร่วมประกวดราคา
โดยเฉพาะอย่างยิ่งการจัดหางานก่อสร้างของหน่วยงานภาครัฐซึ่งกำหนดให้ผู้ที่จะเข้าร่วมประกวดราคาจะต้องมีใบอนุญาตเป็นผู้รับเหมาก่อสร้างของหน่วยงานภาครัฐนั้น
ตัวอย่างใบอนุญาตก่อสร้างของหน่วยงานภาครัฐที่บริษัทมีอยู่ ได้แก่ ใบอนุญาตชั้น 1 งานทาง และชั้น
2 งานสะพานของกรมทางหลวง และใบอนุญาตชั้น 1
งานทางและงานสะพานของกรมทางหลวงชนบท เป็นต้น นอกจากนี้
ในการจัดหางานก่อสร้างภาคเอกชนบางโครงการ
บริษัทสามารถจัดหางานด้วยวิธีการเจรจาต่อรองกับเจ้าของโครงการก่อสร้างหรือเจรจากับผู้รับเหมาหลักเพื่อขอเป็นผู้รับเหมาช่วงในงานโครงการก่อสร้าง

การบริหารงานก่อสร้าง
บริษัทจะทำการกำหนดสัดส่วนของงานก่อสร้างระหว่างส่วนของงานก่อสร้างที่บริษัท
จะดำเนินการก่อสร้างเองและงานก่อสร้างในส่วนที่บริษัทจะดำเนินการให้รับเหมาช่วง
โดยจะพิจารณาตามอัตราผลตอบแทนที่คาดว่าจะได้ของแต่ละโครงการ
สำหรับส่วนงานก่อสร้างที่บริษัทให้รับเหมาช่วง
บริษัทจะทำการยืนยันราคาค่าก่อสร้างที่แน่นอนกับผู้รับเหมาช่วงอีกทอดหนึ่งก่อนที่จะมีการตกลงในเรื่องค่าก่อสร้างกับผู้รับเหมาหลักหรือเจ้าของโครงการ
โดยลักษณะของการให้รับเหมาช่วงของบริษัทจะแบ่งเป็น 2 ลักษณะ คือ
การให้รับเหมาช่วงโดยให้ผู้รับเหมาช่วงเป็นผู้รับผิดชอบในการจัดหาวัสดุก่อสร้างด้วย
หรือการให้รับเหมาช่วงโดยที่บริษัทจะเป็นผู้จัดหาวัสดุก่อสร้างให้

3.3 โครงสร้างรายได้ของบริษัท

โครงสร้างรายได้ของบริษัท สำหรับงวดปี 2550 ถึงปี 2552 ดังนี้

ตารางที่ 2 โครงสร้างรายได้ 

  --------------------------- ---------- -------- ---------- -------- ---------- --------
  สายผลิตภัณฑ์ /                 ปี 2552              ปี 2551              ปี 2550     

  กลุ่มธุรกิจ                     รายได้      %        รายได้      %        รายได้      %

                              (ล้านบาท)            (ล้านบาท)            (ล้านบาท)    

  1. รายได้จากการรับเหมาก่อสร้าง  586.72     98.23    706.37     98.74    702.78     99.37

  2. รายได้อื่น                  10.60      1.77     9.02       1.26     4.42       0.63

  รวม                         597.32     100.00   715.39     100.00   707.20     100.00
  --------------------------- ---------- -------- ---------- -------- ---------- --------

3.4 เป้าหมายการดำเนินธุรกิจ

จากผลงานในอดีตที่ผ่านมา บริษัทรับเหมาช่วงงานก่อสร้างของทั้งหน่วยงานภาครัฐ รัฐวิสาหกิจ
และภาคเอกชน โดยในปี 2552 และ 2551 รายได้ของบริษัทประมาณ 79% และ 67%
ของรายได้จากการดำเนินงานมาจากภาคเอกชน รายได้ประมาณ 21% และ 33%
ของรายได้จากการดำเนินงานมาจากภาครัฐ
บริษัทพยายามพัฒนาศักยภาพด้านบุคลากรและการดำเนินงานโดยเน้นคุณภาพการให้บริการที่ได้มาตรฐาน
และดำเนินงานให้เสร็จตรงตามเวลาที่กำหนด
เพื่อให้สามารถแข่งขันกับผู้รับเหมารายอื่นในระดับเดียวกัน ทั้งนี้
บริษัทจะพิจารณารับงานจากผู้ว่าจ้างภาคเอกชนที่มีฐานะทางการเงินที่มั่นคง
และยังคงมุ่งเน้นเพื่อรับงานจากภาครัฐรวมถึงรัฐวิสาหกิจโดยเข้าร่วมประกวดราคาอย่างต่อเนื่อง

นอกจาการให้บริการด้านการรับเหมาก่อสร้างแล้ว
บริษัทมีความสนใจและอยู่ระหว่างการศึกษาเพื่อเตรียมแผนงานในการลงทุนโครงการพัฒนาอสังหาริมทรัพย์อีกธุรกิจหนึ่ง
เพื่อสร้างรายได้ที่แน่นอนและเป็นการลดความเสี่ยงจากความผันแปรของรายได้จากธุรกิจหลัก